Tanulmányait a Bukaresti Tudományegyetemen végezte. 1971-től a Román Televízió munkatársa volt Kolozsvárott, 1975-től mint belső munkatárs dolgozott a cégnél. 1985-től 1989-ig dokumentumfilmeket készített, 1989 decemberében a romániai forradalom idején résztvevője volt a kolozsvári rádió újraindításának, egyúttal a helyi tévéstúdió első önálló adásainak megszervezésében is közreműködött. 1990-től az RTV magyar adásainak volt rendező-operatőre és főmunkatársa. Megalapította és vezette a később róla elnevezett kolozsvári független dokumentumfilm- és videóműhelyt. Alapító tagja és 1994-től alelnöke is volt a Bukaresti Média MGR Alapítványnak.